L 71/12
EL
Επίσημη Εφημερίδα της Ευρωπαϊκής Ένωσης
9.3.2023
(4)
Μετά την πρόσφατη τροποποίηση (4) του κανονισμού (ΕΚ) αριθ.
853/2004 του Ευρωπαϊκού Κοινοβουλίου και του Συμβουλίου (5), τα ιδιαιτέρως εξευγενισμένα προϊόντα καλύπτουν επίσης τα παράγωγα λίπους και τις αρωματικές ύλες τροφίμων που έχουν εγκριθεί σύμφωνα με τον κανονισμό (ΕΚ) αριθ.
1334/2008 του Ευρωπαϊκού Κοινοβουλίου και του Συμβουλίου (6), τα οποία υπόκεινται σε επεξεργασίες που αποκλείουν κάθε κίνδυνο για τη δημόσια υγεία ή την υγεία των ζώων.
Ο εκτελεστικός κανονισμός (ΕΕ) 2021/405 θα πρέπει να τροποποιηθεί ώστε να συνάδει με την εν λόγω τροποποίηση.
(5)
Το Αζερμπαϊτζάν υπέβαλε σχέδιο ελέγχου, το οποίο καλύπτει τα αυγά ψαριών και το χαβιάρι.
Το σχέδιο παρέχει επαρκείς εγγυήσεις και, ως εκ τούτου, θα πρέπει να εγκριθεί.
(6)
Ο Λίβανος υπέβαλε σχέδιο ελέγχου, το οποίο καλύπτει το μέλι.
Το σχέδιο παρέχει επαρκείς εγγυήσεις και, ως εκ τούτου, θα πρέπει να εγκριθεί.
(7)
Η Νήσος του Μαν περιλαμβάνεται στον πίνακα του παραρτήματος -I του εκτελεστικού κανονισμού (ΕΕ) 2021/405 για τις εξαγωγές κρέατος αιγοπροβάτων στην Ένωση.
Ωστόσο, η Νήσος του Μαν ενημέρωσε την Επιτροπή ότι δεν ενδιαφέρεται πλέον να εξάγει κρέας αιγοπροβάτων στην Ένωση.
Ως εκ τούτου, η καταχώριση για τη Νήσο του Μαν όσον αφορά το κρέας αιγοπροβάτων στον εν λόγω πίνακα του παραρτήματος -I του εκτελεστικού κανονισμού (ΕΕ) 2021/405 θα πρέπει να καλύπτει μόνο το κρέας προβατοειδών.
(8)
Η Ιαπωνία περιλαμβάνεται στον πίνακα του παραρτήματος -I του εκτελεστικού κανονισμού (ΕΕ) 2021/405 για τις εξαγωγές χοιρινού κρέατος στην Ένωση.
Ωστόσο, η Ιαπωνία ενημέρωσε την Επιτροπή ότι δεν ενδιαφέρεται πλέον να υποβάλλει σχέδια ελέγχου για το χοιρινό κρέας, αλλά προτίθεται να χρησιμοποιεί μόνο χοιρινό κρέας που προέρχεται είτε από κράτη μέλη είτε από τρίτες χώρες από τις οποίες επιτρέπεται η είσοδος τέτοιων προϊόντων στην Ένωση.
Κατά συνέπεια, η καταχώριση για την Ιαπωνία όσον αφορά το χοιρινό κρέας θα πρέπει να προσαρμοστεί αναλόγως στο παράρτημα -I του εκτελεστικού κανονισμού (ΕΕ) 2021/405.
(9)
Το Ηνωμένο Βασίλειο περιλαμβάνεται στον πίνακα του παραρτήματος -I του εκτελεστικού κανονισμού (ΕΕ) 2021/405 για τις εξαγωγές κρέατος κουνελιού στην Ένωση.
Ωστόσο, το Ηνωμένο Βασίλειο ενημέρωσε την Επιτροπή ότι δεν ενδιαφέρεται πλέον να υποβάλλει σχέδια ελέγχου για το κρέας κουνελιού, αλλά προτίθεται να χρησιμοποιεί μόνο κρέας κουνελιού που προέρχεται είτε από κράτη μέλη είτε από τρίτες χώρες από τις οποίες επιτρέπεται η είσοδος τέτοιων προϊόντων στην Ένωση.
Κατά συνέπεια, η καταχώριση για το Ηνωμένο Βασίλειο όσον αφορά το κρέας κουνελιού θα πρέπει να προσαρμοστεί αναλόγως στο παράρτημα -I του εκτελεστικού κανονισμού (ΕΕ) 2021/405.
(10)
Η Ταϊλάνδη δεν υπέβαλε στην Επιτροπή σχέδιο ελέγχου για το γάλα.
Ωστόσο, η Ταϊλάνδη έχει παράσχει εγγυήσεις για χρήση μόνο γάλακτος που προέρχεται είτε από κράτη μέλη είτε από τρίτες χώρες από τις οποίες επιτρέπεται η είσοδος γάλακτος στην Ένωση.
Ενημέρωσε επίσης την Επιτροπή ότι το εν λόγω γάλα προς εξαγωγή στην Ένωση δεν θα περιορίζεται σε σύνθετα προϊόντα που περιέχουν μεταποιημένα γαλακτοκομικά προϊόντα.
Κατά συνέπεια, η καταχώριση για την Ταϊλάνδη όσον αφορά το γάλα θα πρέπει να προσαρμοστεί αναλόγως στο παράρτημα -I του εκτελεστικού κανονισμού (ΕΕ) 2021/405.
(11)
Οι Ηνωμένες Πολιτείες της Αμερικής υπέβαλαν σχέδιο ελέγχου, το οποίο καλύπτει τα έντερα αλλαντοποιίας.
Το σχέδιο παρέχει επαρκείς εγγυήσεις και, ως εκ τούτου, θα πρέπει να εγκριθεί.
(12)
Η Ρουάντα περιλαμβάνεται επί του παρόντος στον πίνακα του παραρτήματος -I του εκτελεστικού κανονισμού (ΕΕ) 2021/405 για το μέλι, και η Κολομβία και η Συρία για τα έντερα αλλαντοποιίας.
Δεδομένου ότι αυτές οι τρίτες χώρες δεν έχουν υποβάλει στην Επιτροπή σχέδια για τα αντίστοιχα προϊόντα, οι σχετικές καταχωρίσεις θα πρέπει να διαγραφούν από τον πίνακα του εν λόγω παραρτήματος.
(13)
Η Μολδαβία υπέβαλε πρόγραμμα ελέγχου της σαλμονέλας σε σμήνη ωοπαραγωγών ορνίθων προκειμένου να της επιτραπεί η είσοδος στην Ένωση αυγών κατηγορίας Α σύμφωνα με το άρθρο 7 του εκτελεστικού κανονισμού (ΕΕ) 2021/405.
Το εν λόγω πρόγραμμα ελέγχου αξιολογήθηκε από την Επιτροπή και κρίθηκε ικανοποιητικό.
Η συμμόρφωση σχετικά με τις απαιτήσεις για τον έλεγχο της σαλμονέλας σύμφωνα με το άρθρο 10 παράγραφος 6 του κανονισμού (ΕΚ) αριθ.
2160/2003 του Ευρωπαϊκού Κοινοβουλίου και του Συμβουλίου (7) ελέγχθηκε διπλά κατά τη διάρκεια του ελέγχου που διενήργησε η Επιτροπή τον Απρίλιο του 2022 (8).
Ως εκ τούτου, θα πρέπει να επιτραπεί η είσοδος αυγών της κατηγορίας Α από τη Μολδαβία στην Ένωση.
(4) Κατ’ εξουσιοδότηση κανονισμός (ΕΕ) 2022/2258 της Επιτροπής, της 9ης Σεπτεμβρίου 2022, για την τροποποίηση και τη διόρθωση του παραρτήματος III του κανονισμού (ΕΚ) αριθ.
853/2004 του Ευρωπαϊκού Κοινοβουλίου και του Συμβουλίου σχετικά με ειδικές απαιτήσεις υγιεινής για τα τρόφιμα ζωικής προέλευσης όσον αφορά τα αλιευτικά προϊόντα, τα αυγά και ορισμένα ιδιαιτέρως εξευγενισμένα προϊόντα, και για την τροποποίηση του κατ’ εξουσιοδότηση κανονισμού (ΕΕ) 2019/624 της Επιτροπής σχετικά με ορισμένα δίθυρα μαλάκια (ΕΕ L 299 της 18.11.2022, σ. 5).
(5) Κανονισμός (ΕΚ) αριθ.
853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
(6) Κανονισμός (ΕΚ) αριθ.
1334/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για αρωματικές ύλες και ορισμένα συστατικά τροφίμων με αρωματικές ιδιότητες που χρησιμοποιούνται εντός και επί των τροφίμων και για την τροποποίηση του κανονισμού (ΕΟΚ) αριθ.
1601/91 του Συμβουλίου, του κανονισμού (ΕΚ) αριθ.
2232/96, του κανονισμού (ΕΚ) αριθ.
110/2008 και της οδηγίας 2000/13/ΕΚ (ΕΕ L 354 της 31.12.2008, σ. 34).
(7) Κανονισμός (ΕΚ) αριθ.
2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (ΕΕ L 325 της 12.12.2003, σ. 1).
(8) DG(SANTE)2021-7268 — Η τελική έκθεση διατίθεται στη διεύθυνση https://ec.europa.eu/food/audits-analysis/audit-report/details/4533